DA Den Europæiske Unions Tidende C 51/1

Regionsudvalgets udtalelse om Europa-Parlamentets og Rådets forordning om oprettelse af Den Europæiske Fond for Tilpasning til Globaliseringen

(2007/C 51/01)

REGIONSUDVALGET HAR —

under henvisning til Europa-Parlamentets og Rådets forordning om oprettelse af Den Europæiske Fond for Tilpasning til Globaliseringen KOM(2006) 91 endelig — 2006/0033 (COD);

under henvisning til Rådets beslutning af 27. marts 2006 om i overensstemmelse med EF-traktatens artikel 265, stk. 1, at anmode om Regionsudvalgets udtalelse herom;

under henvisning til formandens beslutning af 22. februar 2006 om at henvise det forberedende arbejde til Underudvalget for Økonomisk Politik og Social- og Arbejdsmarkedspolitik;

under henvisning til sin udtalelse om meddelelse om Omstruktureringer og beskæftigelsen — Foregribende og ledsagende foranstaltninger til fremme af beskæftigelsen på baggrund af omstruktureringer på arbejdsmarkedet: Den Europæiske Unions rolle KOM(2005) 120 endelig (CdR 148/2005 fin);

under henvisning til sin resolution om Regionsudvalgets prioriteter for 2006 (CdR 275/2005 fin);

under henvisning til forslag til udtalelse, som blev vedtaget den 3. juli 2006 (CdR 137/2006 rev. 1) med Irene Oldfather, medlem af det skotske parlament (UK/PSE), som ordfører —

på den 66. plenarforsamling den 11.-12. oktober 2006 (mødet den 11. oktober) vedtaget følgende udtalelse:

1. Regionsudvalgets synspunkter

Regionsudvalget

1.1 mener, at den grundlæggende sociale karakter af EU's økonomi, dvs. et tilstrækkeligt niveau for velfærdsydelser som arbejdsløshedsunderstøttelse, pensioner og andre sociale ydelser og en vis tryghed i ansættelsen, bør bibeholdes, men moderniseres på det kompetente europæiske, nationale eller regionale plan i overensstemmelse med subsidiaritetsprincippet, således at det sikres, at den europæiske økonomi er konkurrencedygtig og i stand til at modstå fremtidige demografiske pres og klare udfordringerne fra globaliseringen;

1.2 bifalder forslaget om at oprette Den Europæiske Fond for Tilpasning til Globaliseringen (Globaliseringsfonden), hvorigennem EU kan vise sin solidaritet med arbejdstagere, der afskediges som følge af ændrede verdenshandelsmønstre. Regionsudvalget mener ikke, at hjælp til enkeltpersoner til efteruddannelse med henblik på fremtidig beskæftigelse udgør »jobtilskud«. I stedet mindskes den byrde, som arbejdsløshed er for den enkelte person og for staten, gøres der maksimal brug af en vigtig økonomisk ressource, og bevidstheden om og accepten af globaliseringen og arbejdsmarkedsfleksibilitet øges. Regionsudvalget anerkender, at mange omstruktureringer i EU sker som følge af enten teknologiske ændringer eller ændringer i forbrugernes smag, som intet har at gøre med verdenshandelen og derfor heller ikke vil være berettiget til støtte fra Globaliseringsfonden. Kommissionens forslag begrænser således Globaliseringsfondens anvendelsesområde til de tilfælde, hvor der kan påvises en sammenhæng mellem tab af arbejdspladser og væsentlige strukturelle ændringer i verdens handelsmønstre; Regionsudvalget mener, at de eksisterende instrumenter sammen med strukturfondsmidlerne især bør anvendes til afhjælpning af tab af arbejdspladser som følge af flytninger inden for EU; Regionsudvalget mener, at princippet om samfinansiering og medfinansiering også bør anvendes i forbindelse med Globaliseringsfonden for at sikre oprigtig motivation på det nationale, regionale eller lokale plan i gennemførelsen;

1.3 finder, at de bedste strategier til på lang sigt at klare udfordringerne fra globaliseringen er god foregribelse og planlægning og hensigtsmæssige investeringsstrategier, herunder investering i menneskelige ressourcer, hvorimod Globaliseringsfondens formål og økonomiske anvendelsesområde (som defineret af det britiske formandskab på topmødet i december 2005) er begrænset til at afhjælpe de negative virkninger af strukturelle ændringer i verdens handelsmønstre gennem efterfølgende intervention;

1.4 fremhæver globaliseringens generelt positive virkning for vækst og beskæftigelse i EU, og understreger derfor, at en fond, der skal afbøde de negative virkninger af globaliseringen, må have tilstrækkelige ressourcer til rådighed. Regionsudvalget foreslår derfor, at de maksimale årlige bevillinger sættes til 1 000 mio. EUR, forudsat dette er foreneligt med det finansielle overslag for årene 2007-2013;

1.5 understreger, at lokale og regionale myndigheder yder en aktiv indsats i afhjælpningen af større afskedigelser, og mener derfor, at lokale og regionale myndigheder bør inddrages i ansøgningen om midler fra fonden. Regionsudvalget erkender imidlertid, at medlemsstaternes obligatoriske påtegning på ansøgningen vil blive anset som en stiltiende erkendelse af situations alvor og forpligte medlemsstaterne til at tage ansvar for situationen. Globaliseringsfonden må ikke undergrave det forhold, at det er medlemsstaternes ansvar at finde den rette løsning på økonomiske omstruktureringer;

1.6 anerkender, at det ikke er meningen, muligt eller ønskeligt, at der sker sammenfald med støtte modtaget under strukturfondene (i lyset af de omstændelige og tidskrævende programlægnings- og forvaltnings-/revisionsprocedurer), og at medlemsstaterne i deres ansøgninger både skal godtgøre, at der ikke er sammenfald, og at der er komplementaritet mellem de forskellige finansielle instrumenter. Regionsudvalget anerkender, at Globaliseringsfonden ikke handler om den almene udvikling i en region, men i stedet yder støtte ved eventuelle masseafskedigelser i en enkelt virksomhed, idet det er erfaringen, at sådanne begivenheder kan have mere vidtgående konsekvenser for en regions økonomiske velstand som følge af den dominoeffekt, de kan have for leverandører, og som samlet kan være vigtige faktorer i den regionale udvikling;

1.7 anerkender, at i modsætning til strukturfondene fordeles midler fra Globaliseringsfonden ikke som rimelige andele på grundlag af de relative udviklingsniveauer, men vil blive koncentreret om de områder, hvor afskedigelser faktisk finder sted;

1.8 anerkender, at selvom den endeligt begunstigede er den enkelte arbejdstager, vil kontrakter om iværksættelsen af aktioner under Globaliseringsfonden (f.eks. oprettelsen af rådgivningstjenester) ikke blive indgået med den enkelte arbejdstager, men med de lokale/regionale/nationale myndigheder eller virksomheder;

1.9 minder om Kommissionens udtalelse om, at Globaliseringsfonden skal være et ikke-bureaukratisk instrument, der kan anvendes til hurtig indgriben, og beklager derfor, at den foreslåede beslutningsproces, hvorefter alle aktioner under Globaliseringsfonden skal godkendes individuelt og i pakker af EU's budgetmyndighed (Rådet og Parlamentet), modvirker den hurtige indgriben, der både moralsk og reelt er nødvendig.

2. Regionsudvalgets henstillinger

Henstilling 1

Betragtning 5

Kommissionens forslag Regionsudvalgets ændringsforslag (5) Der bør ikke ydes finansiel bistand fra andre EF-finansieringsinstrumenter til et tiltag, der finansieres i henhold til denne forordning. (5) Der kan bør ikke ydes supplerende finansiel bistand fra andre EF-finansieringsinstrumenter til et tiltag, der finansieres i henhold til denne forordning.

Begrundelse

— EU's strukturfonde yder samfinansiering til nationale ordninger, som gør det muligt for medlemsstaterne at skride til handling i tilfælde af masseafskedigelser. Disse ordninger er imidlertid ikke nødvendigvis udformet som korte eller mellemsigtede tiltag. Det bør derfor være muligt for tiltag, der modtager støtte fra Globaliseringsfonden, at modtage supplerende støtte fra andre EF-finansieringsinstrumenter på kortere sigt.

— Desuden synes betragtning nr. 5 ikke at stemme overens med artikel 5, stk. 2, litra d), som siger, at ansøgningen om støtte fra Globaliseringsfonden skal indeholde »oplysninger om de specifikke foranstaltninger, der søges om støtte til, et overslag over omkostningerne, og oplysninger om komplementariteten med foranstaltninger, der finansieres af strukturfondene«.

Henstilling 2

Betragtning 6

Kommissionens forslag Regionsudvalgets ændringsforslag (6) Der bør kun ydes fællesskabsstøtte efter ansøgning fra den berørte medlemsstat. Kommissionen bør tilse, at medlemsstaternes ansøgninger behandles på ensartet måde. (6) Der bør kun ydes fællesskabsstøtte efter ansøgning fra den berørte medlemsstat i samråd med den berørte lokale og/eller regionale myndighed i overensstemmelse med de interne forfatningsmæssige bestemmelser i den pågældende medlemsstat. Kommissionen bør tilse, at medlemsstaternes ansøgninger behandles på ensartet måde, uden hensyntagen til den overordnede geografiske fordeling af bevillinger fra fonden.

Begrundelse

Med ændringsforslaget tydeliggøres det, at både de lokale og regionale myndigheder og medlemsstaterne spiller en aktiv rolle for at afbøde de negative virkninger af globaliseringen. Da forordningen fastlægger, at konsekvenserne for regionen skal måles for at det kan afgøres, om Globaliseringsfonden kan yde støtte, bør de lokale og regionale myndigheder deltage i udformningen af ansøgningen til Globaliseringsfonden i overensstemmelse med subsidiaritetsprincippet.

Støtte bør gives efter behov som fastlagt i kriterierne for støtteberettigelse. Kommissionen må modstå ethvert pres fra medlemsstaterne om en »rimelig andel«.

Henstilling 3

Artikel 2

Interventionskriterier

Kommissionens forslag Regionsudvalgets ændringsforslag Der ydes økonomisk støtte fra Globaliseringsfonden, når gennemgribende strukturelle ændringer i verdens handelsmønstre afstedkommer alvorlige økonomiske forstyrrelser, navnlig en voldsom stigning i importen til EU, et gradvist tab af markedsandele for EU i en given sektor eller udflytning af økonomiske aktiviteter til tredjelande, som har følgende konsekvenser: a) mindst 1 000 afskedigelser i en virksomhed, inklusive afskedigelser hos leverandører eller hos producenter i efterfølgende produktionsled, i en region, hvor arbejdsløsheden målt på NUTS III-niveau er højere end gennemsnittet i EU eller på nationalt plan. eller b) mindst 1 000 afskedigelser i løbet af en seksmåneders periode i en eller flere virksomheder i en sektor målt på NACE 2-niveau, svarende til mindst 1 % af beskæftigelsen på regionalt plan målt på NUTS II-niveau. Der ydes økonomisk støtte fra Globaliseringsfonden, når gennemgribende strukturelle ændringer i verdens handelsmønstre afstedkommer alvorlige økonomiske forstyrrelser, navnlig en voldsom stigning i importen til EU, et gradvist tab af markedsandele for EU i en given sektor eller udflytning af økonomiske aktiviteter til tredjelande, som har følgende konsekvenser: a) mindst 1 000 500 afskedigelser i en virksomhed, inklusive afskedigelser hos leverandører eller hos producenter i efterfølgende produktionsled, i en region, hvor arbejdsløsheden målt på NUTS III-niveau er højere end gennemsnittet i EU eller på nationalt plan. eller b) mindst 1 000 500 afskedigelser i løbet af en seksmåneders periode i en eller flere virksomheder i en sektor målt på NACE 2-niveau, svarende til mindst 1 % af beskæftigelsen på regionalt plan, eller hvor beskæftigelsen på regionalt plan målt på NUTS II-niveau er faldet med mindst 10% i samme periode. c) i tilfælde, hvor det i litra a) og b) nævnte kvantitative kriterium ikke er opfyldt, kan Kommissionen undtagelsesvist og i behørigt begrundede tilfælde tillade, at en medlemsstat ansøger om støtte fra Globaliseringsfonden.

Begrundelse

Kriteriet bør ændres, så Fonden bliver mere fleksibel. Det er ligeledes vigtigt, at forordningen indeholder en sikkerhedsklausul med et politisk kriterium, som kan danne grundlag for at vurdere, om en ansøger er støtteberettiget.

Henstilling 4

Artikel 5, stk. 1

Ansøgninger

Kommissionens forslag Regionsudvalgets ændringsforslag 1. Medlemsstaten indsender en ansøgning til Kommissionen om støtte fra Globaliseringsfonden … 1. Medlemsstaten indsender i samråd med den relevante lokale og/eller regionale myndighed og arbejdsmarkedets parter en ansøgning til Kommissionen om støtte fra Globaliseringsfonden …

Begrundelse

Konsekvenserne af udflytninger og lukninger vil ramme de lokale og regionale myndigheder og deres lokalsamfund, hvorfor disse bør inddrages i udformningen af afhjælpningsstrategier. De bør derfor inddrages i ansøgningsprocessen, ikke mindst for at sikre komplementaritet med aktioner på lokalt, regionalt, nationalt og EU-plan.

Henstilling 5

Artikel 5, stk. 6

Ansøgninger

Kommissionens forslag Regionsudvalgets ændringsforslag 5. Kommissionen sikrer, at medlemsstaternes ansøgninger behandles ensartet. 5. Kommissionen sikrer, at medlemsstaternes ansøgninger behandles ensartet, uden hensyntagen til den overordnede geografiske fordeling af bevillinger fra fonden.

Begrundelse

Støtte bør gives efter behov som fastlagt i kriterierne for støtteberettigelse. Kommissionen må modstå ethvert pres fra medlemsstaterne om en »rimelig andel«.

Henstilling 6

Artikel 6

Komplementaritet, overvågning af indføring og koordinering

Kommissionens forslag Regionsudvalgets ændringsforslag 5. Medlemsstaterne sikrer, at de specifikke foranstaltninger, der modtager støtte fra Globaliseringsfonden, ikke samtidig modtager støtte fra andre af Fællesskabets finansielle instrumenter. 5. Medlemsstaterne sikrer, at de specifikke foranstaltninger, der modtager støtte fra Globaliseringsfonden, også kan ikke samtidig modtager støtte fra andre af Fællesskabets finansielle instrumenter.

Begrundelse

I artikel 15, stk. 1, henviser Kommissionen eksplicit til muligheden for »komplementaritet« med EF's finansielle instrumenter (dvs. strukturfondene og ESF), som kan anvendes i tilfælde af masseafskedigelser.

Henstilling 7

Artikel 12

Budgetprocedure

Kommissionens forslag Regionsudvalgets ændringsforslag 1. Såfremt Kommissionen har konkluderet, at der bør ydes finansiel bistand fra Globaliseringsfonden, forelægger den budgetmyndigheden et forslag om godkendelse af bevillinger svarende til det beløb, der er fastlagt i overensstemmelse med artikel 10. … 2. Kommissionen forelægger forslagene for budgetmyndigheden i pakker med flere forslag ad gangen. … 3. Når budgetmyndigheden har godkendt tildelingerne, vedtager Kommissionen en beslutning om økonomisk støtte. 1. Såfremt Kommissionen har konkluderet, at der bør ydes finansiel bistand fra Globaliseringsfonden, forelægger godkender den budgetmyndigheden et forslag om godkendelse af bevillinger svarende til det beløb, der er fastlagt i overensstemmelse med artikel 10. … 2. Kommissionen underretter forelægger forslagene for budgetmyndigheden i pakker med flere forslag ad gangen. … 3. Når budgetmyndigheden har godkendt tildelingerne, vedtager Kommissionen en beslutning om økonomisk støtte.

Begrundelse

Kravet om, at Parlamentet og Rådet skal godkende enhver ansøgning, vil forsinke en proces, hvis formål er at yde øjeblikkelig, kortsigtet støtte. Forslaget om at holde ansøgninger tilbage, således at de kan forelægges i pakker, vil medføre yderligere forsinkelse. Kommissionen bør have uddelegerede beføjelser til selv at træffe beslutninger, idet den skal holde budgetmyndigheden orienteret om, hvordan den udbetaler midler fra fonden.

Henstilling 8

Artikel 16, stk. 2

Årsrapport

Kommissionens forslag Regionsudvalgets ændringsforslag 2. Rapporten fremsendes til arbejdsmarkedets parter til orientering. 2. Rapporten fremsendes til arbejdsmarkedets parter, Det Europæiske Økonomiske og Sociale Udvalg og Regionsudvalget til orientering.

Begrundelse

Fondens resultater er af direkte betydning for lokale og regionale myndigheder og dermed af interesse for Regionsudvalget. Det er vigtigt at bevare en bred høring og et åbent forhold til EU-institutionerne og arbejdsmarkedets parter, da det vil bidrage til projektets succes.

Henstilling 9

Artikel 17, stk. 2

Evaluering

Kommissionens forslag Regionsudvalgets ændringsforslag 2. Resultaterne af evalueringen fremsendes til budgetmyndigheden og arbejdsmarkedets parter til orientering. 2. Resultaterne af evalueringen fremsendes til budgetmyndigheden Europa-Parlamentet, Rådet, Det Europæiske Økonomiske og Sociale Udvalg og Regionsudvalget samt arbejdsmarkedets parter til orientering.

Begrundelse

Fondens resultater er af direkte betydning for lokale og regionale myndigheder og dermed af interesse for Regionsudvalget. Det er vigtigt at bevare en bred høring og et åbent forhold til EU-institutionerne og arbejdsmarkedets parter, da det vil bidrage til projektets succes.

Henstilling 10

Budget

Fonden skal maksimalt kunne udbetale 1 000 500 mio. EUR pr. år i løbende priser, forudsat dette er foreneligt med det finansielle overslag for årene 2007-2013.

Begrundelse

Det foreslåede budget er næppe tilstrækkeligt i lyst af de estimater over arbejdstagere, der hvert år berøres af udflytninger som følge af ændringer i verdens handelsmønster. En fordobling af loftet for bevillinger synes at være rimeligt og vil sagtens kunne holdes inden for rammerne af den sædvanlige underudnyttelse af bevillinger på EU's budget.